《酬汾守郑大夫》
宋代·李复

郑公赋政鬓如丝，符竹新分晋水湄。
招客远郊常置驿，论文古训旧笺诗。
汉庭行曳尚书履，泾谷曾刊隐士碑。
今日湖亭共游汎，追怀子美昔同时。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。